«**Ruby, Don't Take Your Love to Town**» er en låt skrevet av Mel Tillis. Den handler om en lammet krigsveteran som enten ligger hjelpesløs i sengen, eller sitter hjelpesløs i rullestolen sin, samtidig som hans kone steller seg for å gå ut på byen en kveld uten ham. Han tror hun går ut for å lete etter en elsker. Idet han hører døren slå igjen bak henne, hevder han at han ville myrdet henne, hvis han bare kunne beveget seg for å få tak i våpenet sitt, og trygler henne om å revurdere. En linje i låta nevner «crazy Asian war», og ettersom den ble utgitt i 1967, har man antatt at den handler om en krigsveteran fra Vietnamkrigen. Til tross for at dette aldri hevdes i teksten, men Tillis hevdet at låta handlet om en veteran fra andre verdenskrig.

«Ruby» ble spilt inn først av Waylon Jennings i 1966. Johnny Darrell nådde en niendeplass på den amerikanske hitlisten Billboard Hot Country Singles i 1967, og Kenny Rogers and The First Edition ga ut en versjon i 1969.

Listeplasseringer
-----------------

| Chart (1967) | Peakposition |
| --- | --- |
| U.S. *Billboard* Hot Country Singles | 9 |
|

The First Editions versjon
--------------------------

Etter suksessen Kenny Rogers and The First Edition hadde med hitlåtene «Just Dropped In (To See What Condition My Condition Was In)» og «But You Know I Love You» i 1969, ville Rogers ta gruppen mer i retning av countrymusikk. De spilte dermed in deres av versjon av låta, hvor Rogers sang hovedvokal, i én tagning. Singelen ble en stor hit for dem. Den nådde førsteplassen på *New Musical Express* sin liste i Storbritannia. Mens den nådde en andreplass på den offisielle UK Singles Chart, hvor den ble blant topp 20 i femten uker, med over en million solgte kopier ved utgangen av 1970. I USA nådde den en sjette plass på *Billboard* Hot 100 og nummer 39 på Billboards countryliste. I Norge nådde den en niendeplass på VG-lista.

I 1977 hadde Rogers en solokarriere, etter the First Edition ble oppløst tidlig i 1976. Rogers spilte inn en ny versjon av låta, i tillegg til andre First Edition-hitlåter, til hans samlealbum *Ten Years of Gold*. Den ble senere utgitt i Storbritannia som *The Kenny Rogers Singles Album*. *Ten Years of Gold* countrylisten i USA, mens *The Kenny Rogers Singles Album*, gjorde det like bra i Storbritannia.

Listeplasseringer
-----------------

| Liste (1969) | Høyesteplassering |
| --- | --- |
| Australia (*Go-Set*) | 5 |
| U.S. *Billboard* Hot 100 | 6 |
| U.S. *Billboard* Adult Contemporary | 6 |
| U.S. *Billboard* Hot Country Singles | 39 |
| U.S. *Cash Box* Top 100 | 7 |
| Canadian *RPM* Top Singles | 4 |
| Canadian *RPM* Adult Contemporary | 1 |
| Canadian *RPM* Country Tracks | 2 |
| New Zealand (*Listener*) | 6 |
| UK Singles Chart | 2 |
| Nederland Top 40 | 4 |
| Norge (VG-lista) | 9 |
| Østerrike Top 40 | 26 |
|

### Årslister

| Liste (1969) | Plassering |
| --- | --- |
| Canada *RPM* Top Singles | 71 |
| UK  | 22 |
| U.S. *Billboard* Hot 100  | 78 |
| U.S. *Cash Box* | 71 |

Andre versjoner
---------------

Siden den ble skrevet, har en rekke artister gjort sine versjoner av den. Blant annet The Statler Brothers, Bobby Bare, Dale Hawkins, Waylon Jennings, George Jones, Jerry Reed, Roger Miller, Cake, The Killers, Sort Sol,, Leonard Nimoy og Wolfsheim.

Gary Holton og Casino Steels versjon toppet hitlisten i Norge i starten av 1982.

Den har også blitt fremført på andre språk: 

* Den greske sangeren Nana Mouskouri ga ut en fransk versjon som het «Ruby, garde ton cœur ici» på albumet *Dans le soleil et dans le vent* i 1970.
* Gerhard Wendland gjorde den på tysk under tittelen «Ruby, schau einmal über'n Zaun» i 1970.
* Pavel Bobek gjorde den på tsjekkisk som «Oh Ruby, nechtěj mi lásku brát» i 1981.
* Eddy Mitchell gjorde den til fransk som «Ruby tu reviens au pays» på albumet *Rocking in Nashville* fra 1974.

Svarsanger
----------

En svarsang til «Ruby», med tittelen «Billy, I've Got to Go to Town», ble utgitt i 1969 av Geraldine Stevens, som tidligere hadde utgitt låter under navnet Dodie Stevens. Melodien var den samme, og arrangementet lignet versjonen til the First Edition. «Billy» nådde nummer 117 på poplisten i USA, mens den nådde nummer 57 på countrylisten. I Canada nådde den nummer 83. I Stevenss låt, bekrefter Ruby kjærligheten til sin ektemann, som har fått navnet Billy. I den originale låten var han navnløs. Hun ber han om å ha tro på hennes troskap og forpliktelse til han.

Bobby Womack ga ut albumet *Understanding* i 1972, som inneholdt låta «Ruby Dean». Tekst og melodi ligner på «Ruby, Don't Take Your Love to Town», men historien er fortalt fra perspektivet til Rubys sønn. Sønnen ber moren om å respektere faren, og slutte å treffe andre menn. I den originale låten nevnes det ikke at paret har barn.

I annen media
-------------

Sangen er fremtredende i den vesttyske filmen *Rio das Mortes* fra 1971, regissert av Rainer Werner Fassbinder.

Sully, hovedpersonen i Richard Russos roman *Nobody's Fool* fra 1993, siterer låten ved flere anledninger.

En video, som kun består av et kamera som panorerer frem og tilbake i et soverom mens låta blir spilt, ble vist på slutten av en *Huntley-Brinkley Report* i 1969. Chet Huntley koblet videoen sammen med den kontroversielle Vietnamkrigen, og alt amerikanske soldater og deres familier har ofret. Chet Huntley og David Brinkley tok en liten pause etter videoen og avsluttet deretter programmet på vanlig måte.

Referanser
----------

1. 1 2 3  Whitburn, Joel (2008). *Hot Country Songs 1944 to 2008*. Record Research, Inc. s. 115. ISBN 0-89820-177-2.
2. ↑  «Johnny Darrell - Ruby, Don't Take Your Love To Town / The Little Things I Love - United Artists - USA - UA 50126». 45cat. Besøkt 18. juli 2020.
3. ↑  «Behind The Song». americansongwriter.com. 21. mars 2020. Besøkt 18. juli 2020.
4. ↑  «Kenny Rogers And The First Edition\* - Ruby, Don't Take Your Love To Town (Vinyl)». Discogs.com. Besøkt 15. oktober 2020.
5. ↑  Whitburn,p. 360
6. ↑  «Go-Set Australian charts - 13 September 1969». *Poparchives.com.au*. Arkivert fra originalen 2. april 2020. Besøkt 15. oktober 2020.
7. ↑  «Cash Box Top 100 8/30/69». *Tropicalglen.com*.
8. ↑  «norwegiancharts.com - Kenny Rogers & the First Edition - Ruby, Don't Take Your Love To Town (Song)». *www.norwegiancharts.com*. Besøkt 15. oktober 2020.
9. ↑  «Arkivert kopi». Arkivert fra originalen 5. mars 2016. Besøkt 15. oktober 2020.
10. ↑  «Top 100 1969 - UK Music Charts». *Uk-charts.top-source.info*.
11. ↑  «Top 100 Hits of 1969/Top 100 Songs of 1969». *Musicoutfitters.com*. Besøkt 21. juli 2017.
12. ↑  «Cash Box YE Pop Singles - 1969». *Tropicalglen.com*. Arkivert fra originalen 25. januar 2019. Besøkt 24. juli 2019.
13. ↑  «Sort Sol – Ruby Don't Take Your Love To Town». Discogs. Besøkt 15. oktober 2020.
14. ↑  Canada, Library and Archives (17. juli 2013). «Image : RPM Weekly». *Bac-lac.gc.ca*. Besøkt 17. oktober 2020.
15. ↑  Lieutenant Colonel Marc D. Felman. «School of Advanced Airpower Studies : The Military/Media Clash and the New Principle of War : Media Spin» (PDF). *Au.af.mil*. Arkivert fra originalen (PDF) 8. april 2020.
16. ↑  «The Rise and Fall of Kenny Rogers». 25. juli 2013. Arkivert fra originalen 25. juli 2013.